**Dr. Lendák-Kabók Karolina**, az ELTE TáTK Maria Skłodowska-Curie kutatója. BA- (2010) és MA-diplomáját (2012) a Jogtudományi Karon, PhD-fokozatát pedig a Társdalmi Nemek Központjában (2019) szerezte meg az Újvidéki Egyetemen (Szerbia). Az Újvidéki Egyetem, Bölcsészettduományi Karán egyetemi docensként (adjunktus) oktatott. Az Egyetemi Interdiszciplináris és Multidiszciplináris Tanulmányok és Kutatások Központjának – UCIMSI – koordinátora volt a 2021 októberétől 2022 szeptemberéig tartó időszakban, amikor ideiglenesen átadta tisztségét, hogy megkezdje a Maria Skłodowska-Curie Program Posztdoktori ösztöndíjának keretében zajló projektjét (2022–2024). Kutatásainak középpontjában az etnikai kisebbségek helyzete, a nyelvi akadályok, a nemek közötti különbségek az akadémiai életben és az etnikai vegyes házasságok állnak. Az Ethnic Minorities in Serbian Academia: the Role of Gender and Language Barrier (Palgrave Macmillian) című könyve 2022-ben jelent meg. 2020-ban szerkesztője volt a Szerbiában élő kisebbségi magyar nők esszéit tartalmazó Üvegplafon? című kötetnek (Forum). A nemek közötti egyenlőség előmozdításáért Karolina elnyerte az Újvidéki Egyetem Anđelka Milić-díját (2022), valamint a fiatal kutatók kiemelkedő tudományos munkájáért járó Kristálygömb díjat (2017). 2014-ben Nemzeti Kiválóság ösztöndíjat kapott Magyarországon, és részt vett a határon túli tehetséges kisebbségi magyar diákok számára meghirdetett hároméves magyarországi Collegium Talentum kutatási ösztöndíjprogramban (2013–2016). 2015-ben a Közép-európai Egyetem (Budapest, Magyarország), 2016-ban az University of Sydney (Ausztrália), 2018-ban az Université Paris-Est Créteil (Párizs, Franciaország), 2018-ban a Lausanne-i Egyetem (Svájc) és 2021 októberében a Purdue University (USA) vendégkutatója volt. 2019 márciusában meghívott előadó volt a Kyoto University (Japán) Graduate School of Letters Szociológia Tanszékén. 2019-ben az őszi félévben külsős kutató volt az ELTE Társadalomtudományi Karán (Budapest, Magyarország) a Délvidékért Kiss Alapítvány ösztöndíjával. Több mint 40 folyóirat- és konferenciadolgozat szerzője vagy társszerzője. Karolina három kiskorú gyermek édesanyja.

Kiemelt publikációk:

Lendák-Kabók, K. (2022), *Ethnic Minorities in Serbian Academia – the Role of Gender and Language Barrier*, Cham: Palgrave Macmillan.

Lendák-Kabók, K. (2022), Intermarriage-born Millennials in the Whirlwind of the 1990s Yugoslav Wars. *Treaties and Documents Journal of Ethnic Studies*, 88: 87-111. Doi: 10.36144/RiG88.jun22.87-111

Lendák-Kabók, K. (2022), Women’s Work–life Balance Strategies in Academia, *Journal of Family Studies*, 28:3, 1139-1157. Doi: 10.1080/13229400.2020.1802324

Lendák-Kabók, K. (2021), Ethnic Minority Women in the Serbian Academic Community, *European Journal of Women’s Studies*, 28(4): 502–517. Doi: 10.1177/1350506820958740

Lendák-Kabók, K. (2021), A Gender Perspective on Language, Ethnicity, and Otherness in the Serbian Higher Education System, *Journal of Language, Identity and Education*. Doi: 10.1080/15348458.2021.1920415 (online first)